Page:Blue bonnets o'er the border (1).pdf/6

 Johnny was a joiner gude,
 * Nane could wield a plain like Johnny.

Lizie Painch was Johnny's wife,
 * An' silly Matty was her mither;

Sic a wife as Johnny had,
 * I wadna gi'e a button for her.

Johnny was ance half in love,
 * His fancy was by beauty haunted;

Heaven shone in Johnny's e'e—
 * But no the heaven Johnny wanted:

For Johnny courted Lizie Painch,
 * 'Cause Lizie Painch she had the siller,

Sic a wife as Lizie Painch,
 * I wadna gi'e a button for her.

Lizie's face was like the moon,
 * Her shonther's maist as braid as Samson's;

Her very picture's like the sign,
 * That hings aboon auld Robin Tamson's.

But de'il a prin does Johnny care,
 * Were Lizie like the witch of Endor;

Johnny fattens on her gear—
 * He wadna gi'e a button for her.

Young Jamie lo'ed me weel, and he sought me for his bride, But saving a crown, he had naething beside; To mak that crown a pund, my Jamie gade to sea, And the crown and the pund were baith for me. He had been awa a week but only twa, When my mither she fell sick, and the cow was stown awa,